google/wiki40b huggingface dataset:
Syng for meg sangen om Jesus

«Syng for meg sangen om Jesus», eller «La meg få høre om Jesus», som den også kalles, ble skrevet av Fanny Crosby i 1870. Hun ble blind som spedbarn, grunnet en øyebetennelse. Hun viste seg allerede som barn å være en begavet tekstforfatter. Denne sangen ble trukket frem i lyset av frelsesoffiseren Kommandør Frederick de Lauter Tucker. Han hadde sangen med til en verdenskongress i England i 1904, og brukte sangen i forbindelse med dramatisering av Jesu liv. Kommandør Karl Larsson oversatte den til svensk, og norsk språkdrakt har den fått av Bernhard Fjærestrand. Fanny Crosby døde 95 år gammel i 1915. Melodien til diktet hennes er av John R. Sweney.  
Sangen er innspilt på en rekke plateinnspillinger, blant annet av De Syngende Husmødre på platen La oss leve for hverandre og på Frem fra Glemselen kap.19 med Rita Engebretsen.
Letterbox

Letterbox er en teknikk som brukes i film på tv for å beholde bildets korrekte proporsjoner når den overføres fra for eksempel bredformat til å vises på en 4:3 tv. Da legges en sort strek i toppen og bunnen av bildet og krymper det ned til en størrelse som passer tv-apparatet uten at det går utover proporsjonene på bildet.
Dette er, ved siden av pan-and-scan, den vanligste måten å konvertere bildeproporsjoner innen film på.
Lu Cai

Lu Cai (kinesisk: 陆采; født 1497 nær Suzhou i Kina, død 1537) var en skuespillforfatter under Mingdynastiet. Han skrev fem chuanqiromanser, hvorav tre har overlevd: Romansen om den skinnende perle (《明珠记》), Romansen om hjemlengsel (《怀乡记》) og Romansen om det sørvestlige kammer (《南西厢记》).
Isapis agyrtus

Utseende

En liten, svart sommerfugl. Oversiden har et oransje tverrbånd på forvingen. Undersiden er noe lysere gråaktig og har i tillegg et oransje tverrbånd nærmere roten som går over begge vingepar.

Utbredelse

Arten er vidt utbredt i Mellom- og Sør-Amerika, fra Mexico i nord til Peru og Brasil i sør.
Piombino Dese

Geografi

Det er våtmarker og flere elver i kommunen, Zero, Dese som kommunen har navn etter, Draganziolo, Marzenego og ikke minst Sile, som kommer fra kilder i området. Naturparken Parco naturale regionale del Fiume Sile omfatter deler av kommunen.
Archer John Porter Martin

Popkultur

Martin ble nevnt i animasjonsserien The Simpsons i episoden kalt «Flaming Moe's» (sesong 3, episode 10). Karakteren Martin Prince refererte til Martin mens han holdt et vis-og-fortell presentasjon av gasskromatograf.
Matrikkelgårder i Ørsta kommune

Dette er en liste over matrikkelgårder i Ørsta kommune i Møre og Romsdal. Gårdene er sortert etter gårdsnummer og hvilken kommune de tilhørte før kommunesammenslåingen den 1. januar 1964.
Selva morale e spirituale

Selva morale e spirituale SV 252-288 (fullstendig tittel: SELVA MORALE E SPIRITVALE DI CLAVDIO MONTEVERDE Maestro Di Capella della Serenissima Republica Di Venetia DEDICATA ALLA SACRA CESAREA MAESTA DELL'IMPERATRICE ELEONORA GONZAGA Con Licenza de Superiori & Priuilegio. [...] IN VENETIA MDCXXXX Appresso Bartolomeo Magni.) er en samling kirkemusikalske verk som den italienske barokk-komponisten Claudio Monteverdi (1567–1643) publiserte i Venezia 1640 og 1641. Tittelen betyr «moralsk og åndelig skog».

Historikk

Verket ble trykt slik at hver stemme ble fikk sin egen bok. Samlingen er Monteverdis oppsummering av verk skrevet som maestro di cappella i Venezias Markuskirke, slik Vespro della Beata Vergine (1610) er det for verk skrevet for Vincenzo Gonzaga, Monteverdis tidligere tjenesteherre i Mantova. Selva morale er dedisert Eleonora Gonzaga, enken etter keiser Ferdinand II av Det tysk-romerske rike og datter av Vincenzo Gonzaga.

Beskrivelse

Samlingen inneholder en firestemmig tonesetting av messetekster med enkelte alternative satser i stile concertato, en rekke salmemelodier og hymner for vespere, samt motetter. Monteverdi viser en stor bredde i de komposisjonsstilene han tok i bruk under sin tid ved Markuskirka.
Ruth Hult

Ruth Hult Kvaale (født 2. november 1910 i Halden, død 3. desember 1996 i Borge) var en norsk folkeminnesamler fra Rømskog. Etter oppfordring fra Reidar Th. Christiansen begynte hun å samle folkeminne fra Østfold i 1934. Først i Rømskog, Idd og Berg senere også fra Hvaler. I tillegg til sagn og gåter samlet hun også skikker, varsler, trosutsagn og opplysninger om eldre arbeidsliv. Mesteparten av samlingene hennes ble utgitt i 1937, men noe ligger også i Norsk folkeminnesamling på Universitetet i Oslo.
Verbier

Verbier er en by sørvest i Sveits i kantonen Wallis. Byen ligger på ca. 1500 moh og er et kjent vintersportssted.
Fjellet har blitt brukt i flere sykkelritt. Den 15. etappen av Tour de France 2009 hadde målgang på fjellet og både den 8. etappen i 2005 og den 6. etappen i 2008 av Sveits rundt var innom fjellet.
Den svenske filmen Selskapsreisen 2 fra 1985 ble spilt inn her.
Skytingen på Kent State University

Bakgrunn

Richard Nixon ble valgt til president i 1968 med løfte om å få slutt på krigen i Vietnam. Dette valget kom i etterkant av den militært sett mislykkede, men poltisk sett vellykkede nordvietnamesiske Tết-offensiven da denne viste at de tidligere optimistiske rapportene som den amerikanske militære ledelsen hadde sendt hjem var feil. I november det følgende året ble My Lai-massakren kjent, og samlet sett bidro dette til at motstanden mot den amerikanske militære innsatsen i Vietnam økte. I desember ble også prinsippene for innkalling av vernepliktige soldater endret, hvor disse ble innkalt som følge av loddtrekning. Slik mistet blant annet universitets- og collegestudenter, herunder også lærere ved disse institusjinene, sitt tidligere fritak for å bli innkalt til militærtjeneste.
Samtidige gikk også den miitære intensiteten i Vietnam ned utover i 1969, slik at denne nye innmarsjen i Kambodsja ble oppfattet som en betydelig opptrapping av den militære konflikten. Dette førte til uro på universiteter over hele USA og i denne atmosfæren oppsto konfrontasjonene på Kent State University tidlig i mai 1970.

Torsdag 30. april

President Nixon kungjør ingangsettelse av innmarsjen i Kambodsja, med blant annet amerikanske kampstyrker på bakken.

Fredag 1. mai

Dene dagen var det en demonstrasjon på friområdet (kalt «The Commons») på Kent State University med en deltakelse på rundt 500 studenter. Da forsamlingen løste seg opp for å gå til undervisningen rundt kl 13:00, ble det planlagt en ny demonstrasjon 4. mai for å videreføre protesten mot utvidelsen av Vietnamkrigen inn i Kambodsja. Det hersket stort sinne, og mange av demonstrantene uttrykte at «krigen måtte bringes hjem» («bring the war home»). En gruppe historiestudenter gravla en kopi av USAs grunnlov for å symbolisere at  Nixon hadde tatt livet av den.
Rundt midnatt ble det imidlertid bråk i byen, da bargjester begynte å kaste ølflasker på politibiler og butikkvinduer. Da et bankvindu ble knust, utløste dette en alarm, og uroen ble kjent over større deler av byen, noe som førte til at flere servingssteder stengte for å unngå bråk. Dette førte til at flere personer sluttet seg til bråket.
Da politiet ankom besto mengden av rundt 120 personer. Noen av disse hadde gjort opp et bål i gaten. Folkeforsamingen skal ha vært en blanding av medlemmer fra motorsykkelgjenger, studenter og forbipasserende. Noen begnte å kaste flasker mot politiet, og ropte nedsettende bemerkninger mot dem. Hele politistyrken i Kent ble kalt ut i tjeneste, og forsterket med politifolk fra de omkringliggende kommunene. Ordføreren i Kent, LeRoy Satrom erklærte unntakstilstand og anmodet guvernør Jim Rhodes' kontor om assistanse, samt beordret samtidig alle skjenkesteder stengt. Beslutningen om å stenge alle serveringssteder medførte at gruppen av sinte folk i gatene økte. Politiet brukte tåregass, og lyktes slik å spre mengden fra byens sentrum, og presset dem tilbake mot universitetsområdet.

Virkninger

Minnestedet over hendelsen, totalt et areal på ca 7 hektar, ble 23. februar 2010 innskrevet i National Register of Historic Places.
The Douglas Group

The Douglas Group er et norsk-amerikansk soul/R&B-band basert i Oslo. Bandet består av Adam Douglas, Iver Olav Erstad, Per Øystein Erstad og Jon Reidar Furulund. Bandet regnes som et av de mest lovende bandene i Norge og de ga ut deres første plate, No More Than Necessary, 3. juni 2011.
Allierte (film)

Handling

I Nord-Afrika i 1942 møter etterretningsoffiser Max Vatan (Brad Pitt) den franske motstandskvinnen Marianne Beausejour (Marion Cotillard) under et farlig oppdrag i Casablanca. Paret gjenforenes i London, men krigen truer stadig.
Giving You Up

Informasjon

«Giving You Up» ble skrevet og innspilt i løpet av sommeren 2004 i London av Minogue og Xenomania for hennes samlealbum Ultimate Kylie. Sangen ble utgitt den 28. mars 2005 i forskjellige formater over hele verden. I Australia ble singelen utgitt den 11. april 2005 og begrenset til 25 000 eksemplarer.
Singlen nådde nummer seks på UK Singles Chart den 4. april 2005, og forble på hitlisten i åtte uker. Sangen nådde nummer tjue i Irland og nummer 27 i Tyskland. «Giving You Up» ble også i stor grad vellykket andre steder, nådde førsteplass i Portugal og Topp 20 i Danmark, Finland, Hellas, Spania og Ukraina.
Machete Kills

Handling

Den amerikanske regjeringen rekrutterer Machete (Danny Trejo) for at han skal kjempe seg gjennom Mexico og overvinne en våpenhandler (Mel Gibson) som har planer om å sette ut et våpen i verdensrommet som skal skape krig over hele planeten. Oppdraget ser for vanskelig ut for én mann å klare - men Machete er ingen vanlig mann.
Traktaten om Den europeiske unions virkemåte

Traktaten om Den europeiske unions virkemåte (TEUV) utgjør sammen med traktaten om Den europeiske union (EU-traktaten) det primære rettsgrunnlag for det politiske system i Den europeiske union. Begge traktater omtales samlet som Lisboa-traktaten, oppkalt etter byen hvor det i 2007 ble oppnådd enighet om visse endringer i traktatgrunnlaget.
TEUV omhandler regler for EUs institusjoner og de ulike politikkområdene. Dette med unntak av Den felles utenriks- og sikkerhetspolitikken som er plassert i TEU.
TEUV-traktaten ble unnfanget som «traktaten om Det europeiske økonomiske fellesskap» (EØF-traktaten) av 1957, som sammen med Euratom-traktaten utgjør Roma-traktatene. Siden 1957 har det blitt gjort flere endringer; først i 1965 ved Brussel-traktaten og deretter ved Den europeiske enhetsakt i 1986, Maastricht-traktaten i 1992, Amsterdam-traktaten i 1997, Nice-traktaten i 2001, og senest ved Lisboa-traktaten i 2007.
Som følge av Maastricht-traktaten i 1992 ble navnet endret til «traktaten om opprettelse av Det europeiske fellesskap» (EF-traktaten). Dette navn beholdt traktaten inntil 1. desember 2009, da Lisboa-traktaten trådte i kraft og traktaten skiftet navn til «Traktaten om Den europeiske unions virkemåte» (TEUV-traktaten).
Paralissotes

Utseende

Nokså små (gjerne rundt 15 millimeter), svarte hjortebiller. Hannenes kjever er bare ubetydelig forstørret. Et slående trekk ved flere av artene er at de har felter av gylne, hårlignende skjell eller punktgroper som gir dem et flekkete utseende – dette er ganske uvanlig mellom hjortebiller.

Levevis

Billene kan finnes under råtten ved i skog.

Utbredelse

Slekten finnes bare på New Zealand, og er der begrenset til Nordøya og Three Kings Islands.
23. serierunde i Tippeligaen 2015

23. serierunde i Tippeligaen 2015 ble innledet fredag 11. september 2015 klokken 19.00 med kampen mellom Strømsgodset og Haugesund på Marienlyst stadion.
Albin Hagströms Minnespris

Albin Hagströms Minnespris ble utdelt, mellom 1997 og 2006, av Kungliga Musikaliska akademien til minne om den legendariske trekkspilleren, trekkspillmakeren og fabrikanten fra Älvdalen, Hagströms grunnlegger Albin Hagström.
Prisen ble gitt til en trekkspiller eller gitarist og prisvinneren ble utpekt av Kärstin Hagström-Heikkinens Musikprisfond.
Fra og med 2007 utdeles i stedet flere stipender til trekkspillere og gitarister innen populærmusikkens område. Søkeren kan ikke være eldre enn 35 år gammel og må være svensk statsborger. Stipendiene gis også bare til enkelt individer.
24-timersløpet på Le Mans

24-timersløpet på Le Mans (fransk: 24 heures du Mans) er et berømt sportsvognsløp som arrangeres på Circuit de la Sarthe i nærheten av Le Mans i Frankrike. Løpet blir derfor gjerne omtalt som bare Le Mans.
Det første løpet ble arrangert 26. og 27. mai 1923 og det har vært holdt hvert år i juni, med unntak av 1956 (juli) og 1968 (september), og har vært avlyst kun i 1936 (på grunn av økonomi) og fra 1940 til 1948 (på grunn av andre verdenskrig).
Løpet ble først arrangert for å vise at bilen som fremkomstmiddel tålte store påkjenninger. Derfor ble det arrangert et 24-timers løp. Første året gjennomførte vinneren ca. 2200 km i løpet av de 24 timene – en snittfart på ca. 92 km/t. I 1971 ble distanserrekorden satt med ca. 5300 km – en snittfart på ca. 222 km/t.

Banen

Løpet er særlig kjent fordi størstedelen av den 13.629 km lange banen til daglig er offentlig vei. 
Mest kjent er «Hunaudieres» langstrekket på baksiden av banen – ofte omtalt som «Mulsanne-raken» (Mulsanne-straight) – fordi dette er veien mellom Le Mans by og landsbyen Mulsanne. Fartsrekorden på Hunaudieres er på over 400 km/t. I dag går det noe saktere fordi denne langsiden har fått to sjikaner som skal senke farten.

Le Mans på film

24-timersløpet på Le Mans har to ganger vært «hovedpersonen» i filmer: 
I 1971 kom Le Mans som ble laget av Steve McQueen. Filmen har lite handling utenom bilkjøringen, men den er til gjengjeld spektakuær. Filmet delvis under løpet i 1970, og delvis etter.
I 2003 kom Michel Valliant, en filmatisering av tegneserien ved samme navn. Filmen gikk rett på DVD i Norge. Filmingen er gjort under løpet i 2002, der produsentene fikk lov til å filme hvis de utvidet pitlane. Derfor er det fra 2002 50 plasser i løpet, ikke bare 48 som tidligere. I tillegg måtte sjåførene som skulle være med å filme under løpet, kvalifisere seg på vanlig måte. Bilene som kjøres av hovedpersonene er Courage C60 (Valliant), og Panoz LM (Leader).
Okshola

Okshola er en grotte i Fauske kommune i Nordland. Den er det nest lengste sammenhengende hulesystemet i Norge, etter Tjoarvekrajgge i Sørfold kommune, med en samla passasjelengde på 9,5 km. Det største dypet i hulen er 300 meter.
MojaNorwegia

Historie

MojaNorwegia.pl har vært  på nett siden den 24. november 2008. Den ble skapt av Lukasz Brzezinski og Rafal Gadomski som jobbet som webdesignere for utenlandske kunder, bl.a. norske. Der fikk de en ide om å lansere et nettsted for polakker i Norge, som er den største innvandrergruppen. 
Moja Norwegia var den første nettsiden hvor nyheter fra Norge ble publisert på polsk. Mer enn 14 000 brukere deltar i diskusjoner på forum, i  tillegg til dette finnes det annonser, avdeling for norskopplæring og mange tjenester som er dedikert polakker i Norge, f.eks. erstatninger for arbeidsulykker og forskjellige typer forsikringer.
En av de viktigste avdelingene på nettstedet er et sosial nettverk. Brukerne kan legge ut sine bilder, snakke sammen, opprette grupper og lete etter nye venner.
Ansatte fra MojaNorwegia organiserte i oktober 2013 en konferanse i Oslo, den het „Polakker i Norge – Poles’ picture in Norway” og var den første konferansen for polakker som bor i Norge. På konferansen presenterte de resultater av en undersøkelse de gjennomførte ved hjelp av MojaNorwegia.pl. Mer en 1000 informanter deltok i denne undersøkelsen og resultater viste et bilde av en gjennomsnittlig polakk, hans planer for fremtiden og deltakelse i norsk kulturliv.

Samarbeid

Nettsiden samarbeider med norske media, f.eks. Aftenposten og NRK, Republikken Polens ambassade i Oslo og hjelper med å fremme kulturelle arrangementer for polakker i Norge. 
MojaNorwegia.pl samarbeider i tillegg til dette med regnskapsbyrå MultiNOR og med bloggen Besøk Polen.

Statistikk

I februar 2014 var det mer enn 62 000 brukere registrert på nettsiden. Hver måned blir MojaNorwegia besøkt av 216 000 unike brukere (ca. 762 000 besøker). I februar 2014 var det til sammen mer enn 4 899 000 lesere.
Det kongelige canadiske myntverket

Det kongelige canadiske myntverket (engelsk: The Royal Canadian Mint, RCM, fransk: Monnaie royale canadienne, MRC) ble etablert 2. januar 1908.
Myntverket produserer alle canadiske sirkulasjonsmynter og sirkulasjonsmynter på vegne av andre nasjoner. Myntverket designer og produserer også samlemynter i gull, sølv, palladium og platina (1989–1999) i tillegg til bullion-mynter, medaljer, tokens, myntklokker og eksklusive smykker med myntdesign.
Det kongelige canadiske myntverket er et såkalt Crown corporation, en statlig canadisk institusjon. Teknisk sett er all canadisk mynt utgitt med myndighet av den canadiske monarken. All produksjon er imidlertid overvåket av myntmesteren som rapporterer til styret oppnevnt av ministeren for offentlig arbeid og tjenester.
Myntverket har alltid vært svært innovative og tidlig ute med nye pregeteknikker. Blant nyvinningene finner vi verdens første fargede sirkulasjonmynt fra 2004 – en 25 cent med en rød valmue på reversen og verdens største gullmynt pålydende 1 million dollar.
Det kongelige canadiske myntverket fikk inngikk i 2006 en avtale med Vancouver Olympic Committee om å utgi minnemyntene til arrangementet. Myntverket vil i perioden 2007 til 2010 utgi flere minnemynter i blant annet sølv og gull til olympiaden.
3. mai 2007 avduket Det kongelige canadiske myntverket en Maple Leaf i gull med hele 1 million canadiske dollar som pålydende verdi. Gullmynten veier 100 kilo og måler 50 cm i diameter. Mynten ble hovedsakelig laget for å gi myntverket en høyere internasjonal status og for å promotere myntverkets nye maple leaf bullion mynter preget i én unse 99,999 % rent gull.
100-kilos mynten er verdens største gullmynt og så langt har Det kongelige canadiske myntverket kun produsert 5 eksemplarer. Minnemynten var på besøk i Norge i mars 2009, og ble vist frem på Grand Hotell.
I 1999 ga Det kongelige canadiske myntverket ut fellesutgivelsen Vinland 1 000 år sammen med Den Kongelige Mynt. Myntsettet inneholder en norsk 20-krone med motiv av vikingskip samt en canadisk 5 dollar.
Corderopedaliodes

Utseende

Middelsstore, mørkbrune sommerfugler med avrundede vinger. Forvingen har et hvitt skråbånd, eller begge vingepar har et bredt, oransje bånd langs ytterkanten.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse

Slekten er utbredt langs Andesfjellene fra Colombia i nord til Bolivia i sør.
Verdensarven i Norden

UNESCOs liste over verdens kultur- og naturarvsteder («Verdensarven») er en liste over natur- og kultursteder som har særlig betydning for menneskeheten. UNESCO fører listen, som stiller krav om at verdensarvområder skal vernes. UNESCOs liste over verdensarv er den mest utbredte miljøvernavtalen i verden.
Nedenstående liste tar for seg verdensarvsteder i Norden.
Kvedfjordbukta

Kvedfjordbukta er ei havbukt ved Femtebreen (en av Sjubreane) på vestkysten av Albert I Land i det nordvestre Spitsbergen, Svalbard. Fjorden har navn etter skipet S/S «Kvedfjord» som ble ført av ishavsskipperen Gunnar Isaksen for Svalbard-ekspedisjonen til Albert II av Monaco i 1906 og 1907. Den er om lag 1 km lang og 2 km bred. I fjorden renner Femtebreen nesten ut i havet, den har en bresjø mot landtungen langsmed kysten og hele breen har gravd ut en kraftig, bratt u-dal som fjorden er den undersjøiske fortsettelsen av. Fjellene omkring (Nissenfjella) er svart bratte (467–651 m).
Kvedfjordbukta inngikk i Fangstfelt 23 i den norske fangstperioden som startet sent på 1800-tallet. Det var en hovedstasjon her som ble etablert av fangstmannen Alfred Johansen i 1928, og reparert av Johansen og Børre Trøhaug i 1929. Den lå på sørkysten av bukta midt mellom Femtebresjøen og Kvedfjordodden i vest. Fem år senere anla Johansen en bistasjon i Kobbefjorden mye lengre nord på Danskøya. Det er (2012) en hustuft igjen av fangststasjonen.
I 1973 ble området en del av Nordvest-Spitsbergen nasjonalpark.
Nordre kurtine (Fredriksten)

Beskrivelse

Nordre kurtine løper fra Dronningens bastion/Dronningens kruttårn i vest mot Prins Christians bastion i øst og er nordveggen i den uregelmessige femkanten som danner Citadellet på Fredriksten. Nordre kurtine løper på den nordligste av de to parallelle høyderyggene hvor Citadellet er anlagt. Byggingen startet i 1664 da en liten del av Nordre kurtine ble bygd i tilknytning til Dronningens bastion. 20 år senere ble det rapportert at kurtinemuren var forsynt med tak og tegltekking for å lede vekk vann, men det var enda ikke anlagt brystvern og vollgang. I 1702 ble det bygd en provisorisk vollgang av tømmer. Fra 1705-09 ble det gjort omfattende utbedring og ombygging av utenverkene og i 1708 ble det lagd en sortiport ut til den nye Enveloppen IV (da kalt Nordre ravelin).

Bruk

Nordre kurtine er en del av vollmuren rundt citadellet, og har en sortiport til Enveloppen IV. I dag er den en del av den parkmessige befestningen.
Cicatrion

Utseende

Middelsstore, lange og slanke, brune trebukker. Antennene er omtrent så lange som kroppen. Pronotum er mye lengre enn bredt, litt tønneformet, innsnevret ved roten. Dekkvingene er jevnbrede, noe tilspissede bak, med en gul lengdestrek, beina nokså lange med litt fortykkede lår.

Utbredelse

Slekten er bare kjent fra Brasil.
Erlkönig

Erlkönig («Alvekonge») er en ballade av Johann Wolfgang von Goethe, utgitt i 1782. Diktet hører til hans mest kjente verk.
En rekke komponister har tonesatt Goethes dikt, mest kjent er Franz Schuberts lied Erlkönig, som han komponerte i 1815 og gav ut i 1821 som opus 1.

Historikk

Råmaterialet til Goethes dikt er en dansk ballade som Johann Gottfried von Herder oversatte til tysk som Erlkönigs Tochter. Goethe brukte Herders betegnelse i sin egen ballade, som han skrev til syngespillet Die Fischerin. Goethe skal ha fått inspirasjon til sin versjon under et opphold i Jena, da han mottok nyheter om en bonde som red med sitt syke barn fra landsbyen Kunitz til universitetet i Jena. Et minnesmerke er satt opp mellom dagens bydel Kunitz og universitetskvarteret Wenigenjena.

På norsk

En norsk oversettelse ble utgitt av Anne Tone Thorshaug i 2000.
Vektløfting under Panamerikanske leker 1971

Vektløfting under Panamerikanske leker 1971. Vektløfting var med som en av flere sporter under de sjette Panamerikanske leker som ble arrangert i Cali i Colombia fra 30. juli til 13. august 1971. Det var ni vektklasser for menn. USA ble beste nasjon med fem gullmedaljer foran Cuba med to.
The British International School of Stavanger

The British International School of Stavanger er en internasjonal skole i Stavanger som ble grunnlagt i 1977. Skolen ligger i Gauselbakken i Hinna bydel. De underviser barn fra 4 til 13 år. Skolen har 110 elever fra 20 nasjoner og underviser etter norsk pensum. Skolen tilbyr også språkopplæring og har egen førskole for rundt 50 barn mellom 18 måneder og 3 år.